Ο Γιοχάνες Άλμπρεχτ Μπλάσκοβιτς ("Johannes Albrecht Blaskowitz", 10 Ιουλίου 1883 - 5 Φεβρουαρίου 1948) ήταν Γερμανός αρχιστράτηγος ("Generaloberst") κατά τον Β' Παγκόσμιο Πόλεμο. Υπήρξε ανώτατος διοικητής στις γερμανικές εκστρατείες της Γερμανίας στην Πολωνία και την Γαλλία και των κατεχομένων εδαφών. Συνέταξε επίσης αρκετά υπομνήματα στα οποία στηλίτευε την εγκληματική δράση των SS και των Einsatzgruppen στην Ανατολή. Προς το τέλος του πολέμου διοίκησε διάφορες Ομάδες Στρατιών. Μετά τον πόλεμο προσάχθηκε στη Δίκη της Ανώτατης Διοίκησης της Βέρμαχτ (μέρος των Δικών της Νυρεμβέργης) αλλά αυτοκτόνησε προτού δικαστεί.